Ντόνα Ριντ

μικρογραφία|260x260εσ|Με τον Τζέιμς Στιούαρτ στην ταινία Μια υπέροχη ζωή (1946)
Η Ντόνα Ριντ (αγγλικά: Donna Reed, 27 Ιανουαρίου 1921 - 14 Ιανουαρίου 1986) ήταν Αμερικανίδα ηθοποιός του κινηματογράφου και της τηλεόρασης βραβευμένη με Όσκαρ Β' Γυναικείου Ρόλου για την ταινία του 1953 Όσο υπάρχουν άνθρωποι (From Here to Eternity). Είναι επίσης γνωστή για το ρόλο της Γκλάντις Χόλγουορντ στην ταινία του 1945 Το πορτραίτο του Ντόριαν Γκρέι (The Picture of Dorian Gray), κινηματογραφική μεταφορά του ομώνυμου μυθιστορήματος του Όσκαρ Ουάιλντ και για το ρόλο της Μαίρης Μπέιλι στη χριστουγεννιάτικη δραματική ταινία του Φρανκ Κάπρα του 1946 Μια υπέροχη ζωή (It's a Wonderful Life). Εμφανίστηκε επίσης με επιτυχία στην τηλεόραση, όπου εμφανίστηκε στο The Donna Reed Show στο ρόλο της Ντόνα Στόουν μιας Αμερικανίδας μικροαστής μητέρας. Η σειρά προβαλλόταν για 8 χρόνια (από το 1958 εώς και το 1966) και χάρισε στη Ριντ τη Χρυσή Σφαίρα Καλύτερης Ηθοποιού για την τηλεόραση. Στα τελευταία της χρόνια εμφανίστηκε επίσης στο ρόλο της Μις Έλι Γιούινγκ, αντικαθιστώντας την Μπάρμπαρα Μπελ Γκέντις στην τηλεοπτική σειρά Ντάλας (Dallas).

 Πρώτα Χρόνια 
Η Ριντ γεννήθηκε στο Ντένισον της Άιοβα στις 27 Ιανουαρίου 1921. Οι γονείς της, ήταν ο Γουίλιαμ Ρίτσαρντ Μάλεντζερ και η Χέιζελ Τζέιν Σάιβς.Donna Reed Biography (1921-1986). filmreference.com Ήταν η μεγαλύτερη από τα πέντε τους παιδιά. Όταν τελείωσε το λύκειο η Ριντ αποφάσισε να μεταφερθεί στην Καλιφόρνια για να σπουδάσει στο Κολέγιο του Λος Άντζελες. Κατά τη διάρκεια της φοίτησής της συμμετείχε σε θεατρικές παραστάσεις, χωρίς να έχει τη φιλοδοξία να γίνει ηθοποιός. Έλαβε πολλές προτάσεις για να περάσει από ακρόαση για πολλές κινηματογραφικές εταιρίες και στο τέλος υπέγραψε συμβόλαιο με την Metro-Goldwyn-Mayer, αλλά επέμεινε να ολοκληρώσει τις σπουδές της πριν ξεκινήσει τις κινηματογραφικές εμφανίσεις.

 Καριέρα 
Η ηθοποιός έκανε την πρώτη της κινηματογραφική εμφάνιση το 1941 στην ταινία The Get-Away με το ψευδώνυμο Ντόνα Άνταμς, το οποίο άλλαξε αργότερα σε Ντόνα Ριντ. Η Ριντ εργαζόταν επίσης και πίσω από τις κάμερες ως βοηθός σκηνοθέτη και βοηθός διευθυντή φωτογραφίας κάτι ασυνήθιστο για γυναίκα της περιόδου. Εμφανίστηκε στις ταινίες The Courtship of Andy Hardy, όπου υποδύθηκε την κοπέλα του Μίκι Ρούνεϊ, Μάτια στο σκοτάδι (Eyes in the Night, 1942) στην πρώτη της συνεργασία με τον Φρεντ Τσίνεμαν, Ανθρώπινη κωμωδία (The Human Comedy, 1943) επίσης με τον Μίκι Ρούνεϊ, Γίγαντες των κυμάτων (They Were Expendable, 1945) πλάι στους Τζον Γουέιν και Ρόμπερτ Μοντγκόμερι και Το πορτραίτο του Ντόριαν Γκρέι (The Picture of Dorian Gray). 

Η γήινη εμφάνισή της την κατέστησε ιδιαίτερα δημοφιλή ως pin up για τους στρατιώτες που πολεμούσαν κατά τη διάρκεια του Β' Παγκοσμίου Πολέμου. Η Ριντ απαντούσε προσωπικά στα γράμματα των στρατιωτώνRohter, Larry.  "Dear Donna: A Pinup So Swell She Kept G.I. Mail," New York Times. May 25, 2009..

Το 1946 έλαβε τον διασημότερο ίσως ρόλο της, εκείνον της Μαίρη Μπέιλι, στην ταινία του Φρανκ Κάπρα Μια υπέροχη ζωή (It's a Wonderful Life), μια από τις 100 καλύτερες ταινίες όλων των εποχών σύμφωνα με το Αμερικανικό Ινστιτούτο Κινηματογράφου. Επόμενή της εμφάνιση ήταν στην ταινία Το νησί του πράσινου δελφινιού (Green Dolphin Street, 1947) πλάι στους Λάνα Τέρνερ και Βαν Χέφλιν, ενώ το 1952 εμφανίστηκε στο φιλμ νουάρ Δολοφόνος ή Ντετέκτιβ (Scandal Sheet). Το 1953 βραβεύτηκε με Όσκαρ Β' Γυναικείου Ρόλου για τη ερμηνεία της πόρνης Άλμα Λορίν Μπερκ που ερωτεύεται τον στρατιώτη Ρόμπερτ Λι Προύιτ που υποδύεται ο Μοντγκόμερι Κλιφτ στην ταινία του Φρεντ Τσίνεμαν Όσο υπάρχουν άνθρωποι (From Here to Eternity).

Από το 1958 και μετά, η ηθοποιός αφιερώθηκε στην τηλεόραση, όπου ανέλαβε με επιτυχία το ρόλο της Ντόνα Στόουν, εξιδανικευμένης νοικοκυράς και συζύγου ενός παιδιάτρου, στη θρυλική σειρά της δεκαετίας του 1950 The Donna Reed Show που της χάρισε τη Χρυσή Σφαίρα, καθώς και τέσσερις υποψηφιότητες για Βραβείο Έμμυ.

 Προσωπική ζωή 
Κατά τη δεκαετία του 1960 έγινε φανατική πολέμια του πολέμου στο Βιετνάμ και της χρήσης πυρηνικών όπλων. Επέστρεψε στην τηλεόραση τη δεκαετία του 1970 αναλαμβάνοντας ρόλους σε τηλεταινίες και τηλεοπτικές σειρές. Το 1984 αντικατέστησε την Μπάρμπαρα Μπελ Γκέντις στον ρόλο της Έλι Γιούινγκ στη σειρά Ντάλας (Dallas). Αλλά την αμέσως επόμενη χρονιά απολύθηκε όταν η Μπελ Γκέντες αποφάσισε να επιστρέψει. Η ηθοποιός τότε έκανε αγωγή στους παραγωγούς της σειράς για αθέτηση συμβολαίου και έλαβε αποζημίωση της τάξεως του 1 εκατομμυρίου δολαρίων.

Η ηθοποιός απεβίωσε στις 14 Ιανουαρίου 1986 από καρκίνο του παγκρέατος, μόλις λίγες μέρες πριν συμπληρώσει τα 65 της χρόνια. Είχε παντρευτεί τρεις φορές και είχε αποκτήσει 4 παιδιά. 

 Φιλμογραφία 
+ΈτοςΤίτλοςΕλληνική μετάφρασηΡόλος1940Convicted Womanφυλακισμένη1941The Get-AwayΜαρία Τερέζα ΟράιλιShadow of the Thin ManΟ άνθρωπος σκιά στις κούρσεςΜόλιBabes on BroadwayΤα ανήλικα του Μπρόντγουεϊγραμματέας1942The Bugle SoundsΣάλι ΧάνσονThe Courtship of Andy HardyΜέλοντι ΝέσμπιτMokeyΑνθέα ΝτελάνοCalling Dr. GillespieΜάρσια ΜπράντμπερνApache TrailΡοζαλία ΜαρτίνεζEyes in the NightΜάτια στο σκοτάδιΜπάρμπαρα ΛόριThe Human ComedyΠονεμένα νιάταΜπες Μακόλεϊ1943Dr. Gillespie's Criminal CaseΜάρσια ΜπράντμπερνThe Man from Down UnderΜαίρη ΓουίλσονThousands CheerΧίλιες τρέλεςπελάτισσα1944See Here, Private HargroveΚάρολ ΧόλιντεϊGentle AnnieΜαίρη Λίνγκεν1945The Picture of Dorian GrayΤο πορτρέτο του Ντόριαν ΓκρέιΓκλάντις ΧόλγουορντThey Were ExpendableΓίγαντες των κυμάτωνυπολοχαγός Σάντι Ντέιβις1946Faithful in My FashionΤζιν Τσάνκι ΚέντρικIt's a Wonderful LifeΜια υπέροχη ζωήΜαίρη Χατς1947Green Dolphin StreetΤο νησί του πράσινου δελφινιούΜαργκερίτ Πατουρέλ1948Beyond GloryΣτις φλόγες του πολέμουΑν Ντάνιελς1949Chicago DeadlineΠαιχνίδι με τον θάνατοΡοζίτα Τζιν Ντουρ1951Saturday's HeroΜελίσα1952Scandal SheetΔολοφόνος ή ντετέκτιβ;Τζούλι ΆλισονRainbow 'Round My ShoulderΝτόνα ΡιντHangman's KnotΕθελονταί της ερήμουΜόλι Χαλ1953Trouble Along the WayΆλις ΣίνγκλετονBarbarossaΜπαρμπαρόσαΑλίνταFrom Here to EternityΌσο υπάρχουν άνθρωποιΆλμα / ΛορένThat's AmoreΚάθι ΤέιλορGun FuryΣτα σύνορα του ΜεξικούΤζένιφερ Μπάλαρντ1954Three Hours to KillΤρεις ώρες αγωνίαςΛόρι ΜάστινThey Rode WestΣτο στόμα του λύκουΛόρι ΜακέιThe Last Time I Saw ParisΗ τελευταία φορά που είδα το ΠαρίσιΜάριον Έλσγουιρθ1955The Far HorizonsΑποστολή γιγάντωνΣακατζάουα1956The Benny Goodman StoryΆλις ΧάμοντRansom!Τα λύτρα της αρπαγήςΊντιθ ΣτάναρντBacklashΟ έκτος διέφυγεΚάριλ ΌρτονBeyond MombasaΜομπάσαΑν Γουίλσον1958The Whole TruthΈγκλημα στην πράσινη βίλαΚάρολ Πούλτον1960PepeΒίβα ΠέπεΝτόνα 

 Παραπομπές 

 Βιβλιογραφία 





 Εξωτερικοί σύνδεσμοι 


 Donna Reed TCM Star of the Month May 2010.
 The Donna Reed Foundation for the Performing Arts.
 The Donna Reed Show.
 Photographs and literature.
 Ντόνα Ριντ, σελίδα στον ιστότοπο Cine.gr .

Κατηγορία:Βραβευμένες με Όσκαρ Β' Γυναικείου Ρόλου
Κατηγορία:Βραβευμένοι με Χρυσή Σφαίρα
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης